**Disgrifiad Swydd: Cymrawd Addysgu**

|  |  |
| --- | --- |
| **Cyfadran:** | Y Gyfadran Gwyddoniaeth a Pheirianneg |
| **Adran/Pwnc:** | Cyfrifiadureg |
| **Gradd a Chyflog:** | Gradd 7: £34,132 i £38,249 y flwyddyn ynghyd â buddion pensiwn USS |
| **Oriau gwaith:** | 35 awr yr wythnos (1.0% CALl) |
| **Contract:** | Cyfnod penodol tan 31 Gorffennaf, 2026, ar gael i ddechrau o 1 Awst 2025 |
| **Lleoliad:** | Campws y Bae |

|  |  |
| --- | --- |
| **Prif Ddiben y Swydd:**  | Mae Prifysgol Abertawe'n ymrwymedig i ddarparu'r safon addysgu a phrofiad myfyrwyr gorau. Mae'r rôl Cymrawd Addysgu sy'n canolbwyntio ar fyfyrwyr yn hollbwysig i gyflawni'r ymrwymiad hwnnw.
 Bydd y Cymrawd Addysgu'n angerddol am addysg a gweithio gyda myfyrwyr a bydd yn ymrwymedig i wella ansawdd addysgu a phrofiad ehangach y myfyrwyr. Bydd yn cyfrannu at gyflwyno dysgu ac addysgu rhagorol mewn amrywiaeth o ffyrdd a lleoliadau, fel, ond heb fod yn gyfyngedig i, grwpiau tiwtorial bach, seminarau a gweithdai, dosbarthiadau ymarferol a chyrsiau maes a darlithoedd mawr. Gall hyn gynnwys datblygu ei ddeunydd addysgu ei hun neu ei ddiweddaru, gosod a marcio asesiadau a rhoi adborth amserol i fyfyrwyr. Yn ogystal, gall y Cymrawd Addysgu gyfrannu at recriwtio, gwaith allgymorth a gweithgareddau cymorth eraill i fyfyrwyr.Dylai'r Cymrawd Addysgu fod ar gael i gyflwyno addysgu ac addysg i fyfyrwyr yn ystod oriau amserlen addysgu craidd penodedig y brifysgol; cefnogi ffurfiau annhraddodiadol o addysg, recriwtio a gweithgareddau allgymorth, efallai bydd angen gwneud rhywfaint o waith y tu allan i oriau gwaith gyda'r nos neu ar benwythnosau. Mae rôl y Cymrawd Addysgu yn canolbwyntio'n llwyr ar ddarparu addysg o ansawdd uchel, recriwtio myfyrwyr a chynnig profiad rhagorol i fyfyrwyr. Felly, nid oes disgwyl na hawl i'r Cymrawd Addysgu ymgymryd ag ymchwil neu ysgolheictod gwreiddiol, ar wahân i'r hyn sy'n angenrheidiol i gyflawni ei rôl yn effeithiol. **Cyfrifiadureg**Sefydlwyd Adran Gyfrifiadureg Prifysgol Abertawe ym 1967 ac mae wedi ei gosod mewn safle uchel ar gyfer addysgu ac ymchwil dros y blynyddoedd. Er enghraifft, fe'i rhestrwyd yn y 25ain safle yn y Deyrnas Unedig ac ar y brig yng Nghymru gan The Guardian University Guide 2023. Yn Fframwaith Rhagoriaeth Ymchwil 2021 y Deyrnas Unedig, roeddem yn falch iawn bod 90% o'n hymchwil wedi'i dyfarnu'n arwain y ffordd yn fyd-eang neu'n ardderchog yn rhyngwladol a’n bod wedi cael sgoriau rhagorol sef 100% yn arwain y ffordd yn fyd-eang ac yn ardderchog yn rhyngwladol o ran effaith ar y byd - sy'n amlygu ein bod yn ymroddedig i wreiddio effaith ar y byd go iawn yn yr hyn rydym yn ei wneud.Mae gan yr adran uchelgais i ehangu ei darpariaeth israddedig ac ôl-raddedig, drwy raglenni astudio newydd a gwell, yn ogystal â datblygu adnoddau ar gyfer cyflwyno modiwlau ar sail hybrid ac ar-lein. Ar yr un pryd, rydym am gynnal y rhagoriaeth rydym wedi'i mwynhau'n hanesyddol am ein gwaith addysgu. I'r perwyl hwn, rydym yn chwilio am Gymrodorion Addysgu brwdfrydig ac ymroddedig sy'n gallu cyflwyno addysgu o safon, gwneud gwaith gweinyddol a rhoi cymorth i fyfyrwyr ar draws ein rhaglenni astudio israddedig ac ôl-raddedig a addysgir.**Cymrawd Addysgu**Mae rôl y Cymrawd Addysgu mewn Cyfrifiadureg yn cynnwys datblygu a chyflwyno modiwlau israddedig ac ôl-raddedig a addysgir ar gyfer yr adran Gyfrifiadureg, yn ogystal â darparu cymorth wrth weinyddu’r addysgu yn gyffredinol. Bydd y swyddogaeth olaf yn cynnwys trefnu digwyddiadau megis diwrnodau gwybodaeth, diwrnodau cwrdd i ffwrdd, cystadlaethau i fyfyrwyr, ffeiriau prosiectau, ymdrin ag ymholiadau gan fyfyrwyr, mynd i'r afael â materion ymgysylltu, yn ogystal â chynorthwyo Cyfarwyddwyr Rhaglenni yn eu gwaith gydag, e.e., adolygiadau o'r cwricwlwm a chyfarfodydd byrddau arholi. Cynigir y swydd hon am gyfnod penodol i gyflenwi am gyfnod o absenoldeb mamolaeth.Os hoffech gael sgwrs anffurfiol am y swydd hon, mae croeso i chi gysylltu â'r Athro Jiaxiang Zhang, Pennaeth Cyfrifiadureg, jiaxiang.zhang@abertawe.ac.uk; Dr Liam O’Reilly, Cyfarwyddwr Rhaglen Israddedig, L.P.OReilly@abertawe.ac.uk; neu Dr Bertie Muller, Cyfarwyddwr Rhaglenni Ôl-raddedig, berndt.muller@abertawe.ac.uk. |
| **Dyletswyddau Cyffredinol** | Bydd dyletswyddau cyffredinol yn cynnwys, fel y bo'n briodol, rai neu bob un o'r canlynol:1. Cyflwyno addysgu o safon ar draws ystod eang o ddeunydd craidd a rhai eraill sy'n berthnasol i'r ddisgyblaeth.
2. Datblygu eich deunyddiau dysgu ac addysgu eich hun o safon
3. Cyfrannu at ddatblygu a chyflwyno modiwlau a rhaglenni newydd a phresennol
4. Gosod a marcio gwaith cwrs, arholiadau ac asesiadau eraill yn ôl yr angen, gan roi adborth effeithiol i fyfyrwyr yn ysgrifenedig ac ar lafar
5. Gweithredu fel Tiwtor Personol
6. Cefnogi gweithgareddau sy'n gwella profiad cyffredinol myfyrwyr ac yn cyflawni canlyniadau llwyddiannus i fyfyrwyr, fel, ond heb fod yn gyfyngedig i, arolygon profiad myfyrwyr, canlyniadau gradd, cadw myfyrwyr a dilyniant
7. Cynorthwyo i ddatblygu sgiliau astudio myfyrwyr, gan nodi ac ymateb i dueddiadau carfan ac anghenion unigol
8. Goruchwylio traethodau hir a/neu brosiectau israddedig ac ôl-raddedig a addysgir
9. Cymryd rhan weithredol mewn diwrnodau agored a mentrau recriwtio myfyrwyr eraill
10. Cyfrannu at weithgareddau allgymorth y ddisgyblaeth
11. Unrhyw ddyletswyddau addysg a phrofiad myfyrwyr eraill y gellir gofyn yn rhesymol am eu gwneud
 |
| **Meini Prawf y Fanyleb Person** |
| 1. Gradd yn y maes pwnc perthnasol
2. Cymhwyster ôl-raddedig priodol, neu brofiad proffesiynol perthnasol cyfwerth
3. Cymhwyster addysgu cydnabyddedig, neu ymrwymiad i gyflawni hyn (e.e. Tystysgrif Ôl-raddedig mewn Addysg Uwch);
4. Tystiolaeth o gyflwyno addysgu rhagorol a phrofiad dysgu o safon i fyfyrwyr, gan gynnwys defnyddio Amgylcheddau Dysgu Rhithwir
5. Sgiliau cyfathrebu ardderchog ar lafar ac yn ysgrifenedig
6. Sgiliau rhyngbersonol rhagorol, gan gynnwys y gallu i gyfathrebu'n effeithiol â myfyrwyr, athrawon, academyddion, a busnesau a sefydliadau eraill
7. Y gallu i weithio'n annibynnol gan ddefnyddio'ch menter eich hun, a hefyd i weithio'n dda fel rhan o dîm
8. Sgiliau trefnu a rheoli amser rhagorol, gyda gallu amlwg i gwrdd â therfynau amser heriol yn gyson
 |
| **Meini Prawf Dymunol** |
| 1. Profiad o weithio mewn amgylchedd academaidd
 |
| **Yr Iaith Gymraeg:** |
| Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |

 